Silvio Piola

Silvio Piola (; ) — 1929-1954-cu illər arasında futbol oynamış italiyalı futbolçu. 1938-ci il Dünya Çempionatının qalibi. A Seriyası tarixinin ən yaxşı bombardiri (274 qol). İtaliya millisinin heyətində cəmi 34 oyuna baxmayaraq, Piola 30 qolla milli komandanın tarixində Luici Riva (35) və Cuzeppe Meattsadan (33) sonra üçüncü ən yaxşı bombardirdir. Novara şəhərində adına futbol stadionu var.

 Tərcümeyi-hal 
Silvio Piola 29 sentyabr 1913-cu ildə İtaliyanın Lombardiya bölgəsində doğulub.

 Karyerası 
 Klub 
Piolanın karyerası "Pro Verçelli" klubunda başlayıb. İtalyan futbolunun yüksək liqasında debütü isə 16 fevral 1930-cu ildə "Bolonya" ilə matçda baş verir. İlk mövsümdə hücumçunun on səkkiz yaşı olmasına baxmayaraq 13 qol vurur. 

1933/1934 mövsümündə "Pro Verçelli"də oynayan Piola, 7: 2 hesabı ilə başa çatan "Fiorentina" klubu ilə matçda altı qol vurur. 

1934-cü ildə Piola "Latsio" klubuna keçir və paytaxt klubunda oynayaraq iki dəfə A Seriyasının bombardiri olur (1937 və 1943-cü illərdə). 

Piolanın karyerasında növbəti klub "Torino" olur. Burada bir mövsumdə 23 oyunda meydana çıxaraq 27 qol vurur. 

Futboçu daha sonra "Yuventus" və "Novarra" klublarının formasını geyinir.

Karyerası ərzində A Seriyasında 536 (537) oyun keçirib. Bu nəticə ilə A Seriyası tarixində səkkizinci yerdə qərarlaşıb.

 Milli komanda 
Silvio Piola milli komandadakı ilk matçını 1935-ci il martın 24-də Avstriyaya qarşı keçirdir. Ümumilikdə, Piola 34 milli oyunda 30 qol vurub. Milli komandadakı son oyun, 38 yaşlı Piola 18 may 1952-ci ildə İngiltərəyə qarşı "Florensiya"da (1:1) oynayır.

 Uğurları 

 Dünya çempionu: 1938 .
 İtaliya A Seriyası bombardiri : (2) 1936 / 1937 - 21 qol 1942 / 1943 - 21 qol.
 A Seriyası tarixinin ən yaxşı bombardiri (274 qol)
 İtalyan elit "Club 300" üzvü (1-ci yer, 364 qol)
 Bir oyundakı qol sayına görə İtaliya çempionatının rekordçusu: 6 qol Omar Sivori ilə birlikdə

 İstinadlar 

 Xarici keçidlər 

 İtaliya milli komandasının statistikası  )
 Enciolopediadelcalcio.it saytında Piola )

Kateqoriya:İtaliya futbol məşqçiləri
Kateqoriya:Yuventus FK oyunçuları
Kateqoriya:Torino FK oyunçuları
Kateqoriya:Latsio FK oyunçuları
Kateqoriya:FİFA Dünya Kubokunun qalib oyunçuları
Kateqoriya:İtaliya milli futbol komandasının oyunçuları
Kateqoriya:İtaliya futbolçuları
Kateqoriya:Futbol hücumçuları
Kateqoriya:Pro Verçelli FK oyunçuları
Kateqoriya:Novara FK oyunçuları
Kateqoriya:İtaliya A Seriyası oyunçuları
Kateqoriya:İtaliya B Seriyası oyunçuları
Kateqoriya:1938 FİFA Dünya Kuboku oyunçuları
Kateqoriya:İtaliya B Seriyası məşqçiləri
Kateqoriya:Kalyari FK məşqçiləri